Afcad i tawja n Brapim Ubella
Lligh ar ttaragh iwaliwn ad, iwaln inu ktarn s imttvawen. Iswingimn lluzzan,
ggammin ad gn tiwinas (Phrases). Ighama gigi mayan acku, nekki d Massin Oubella
ndra kra. Ur jju d nekki ad t izvran, awd ntta, ur jju yi izvra. Mac illa kra
ismun agh.
Massin, ur igi ghar iwis n Brahim Oubella, nghd ayyaw n tawja n Ayt Oubella, mac
iga iwi tngh akw. Iwis n Imazighn akw inna gh llan. Massin, iga amazigh urta
ilul, ig amghnas zegh ass lli gh d ilul. Tallast ns tella gh imawen, urd ghir gh
Ugadir n Lpna, aduwwar ns lli gh ilul, ngh Tvatva d Ugelmim d Ugadir, timdinin
lli gh izri ukaram (dossier) ns, is akw ilkem timttin munin (UN), ig tamatart n
tghnsa f izrfan n wazzan amazigh, ad yasi ism amazigh.
Nekki d masin, ndra ussan ann, mqqar t jju ur zvrigh.
Tizi lligh immatti ukaram ns zegh lmahkama n uglmim, s listinaf gh Ugadir, iga
yi addur mqqurn, ad as skrgh tiwlafin (photocopies) bac ad t kfegh i mas Ahmed
Barchil, d mas Hassan Elmarjou, imstan gh Ugadir. Umzen t akw dari, nnan rad
skeren ma fell asn illan. Izri mayan, tini lmahkama n Listinaf, masd Massin
oubella, dars azerf ad yasi ism ns amazigh: Massin.
Iga dari wass ann ass mqqurn, aragh ya wmagrad (article) gh umadval amazigh, iga
s wassagh: Dat kkuz isgwasn, Massin iga unsvib. Tumert inu tmqqur bapra, tizi
lligh yi d yuzen Massin Oubella, yat tbrat (Attestation), ar yi gis isnimmir f
aylli s iwsgh lligh illa ukaram ns gh listinaf. Ghiklli isnimmer akw willi yas
iwsnin.
Ghass ad, lligh sul ur illi Massin ngratngh, nekki illa gh ul inu, tabrat ns lli
yi d yuzn, tga imik gis.
Massin, pan ur immut, acku iga iwis n yan umghnas mqqurn. Taghnsa ns, tuti
idrarn n Bani, tirghi n tayri ns i tmazight tuti tirghi n tafukt gh ussan n
uwilan. Massin ur immut, acku iga isli n tazzanin, iga inir n inirn, rad ighama
gh unlli n ku yan. Iga d tamatart n tghnsa f izrfan n tazzanin akw, d izrfan n
tazzanin imazighn ad asin ismawn imazighn.
Iwaliwn ad, righ tn ad gin afccad inu i Brahim Oubella, i tawja ns mzzin, i
tawja ns mqqurn (MCA).
Urd ad tktt isgwasn ggutnin a ygan tddert, iggut ma iddern timidi n usgwas, iga
zund igh immut Ur t issn yan. Massin iddr 9 n isgwasn, rad ig amghlal (eternal)
gh ulawn d tmktit n imazighn akw.
Ad ikf rebbi tazzidra i tawja n Brahim Oubella, issifsus fell asn mayad lli d
igwran, isfalki tudert i willi gisn sulnin.
(BOUYAAKOUBI Lahoucine-Anir, Paris le11 /06 /2007)
kab_Latn kab_Latn kab_Latn kab_Latn isl_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mlt_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn zsm_Latn kab_Latn kab_Latn kab_Latn kab_Latn kab_Latn fra_Latn